
К О М И С И Я   П О   Р Е К Л А М А
ПРОТОКОЛ – РЕШЕНИЕ
№ 10/30.11.2018г.

На 30.11.2018г. от 14.00 часа, в изпълнение на изискванията на чл.30, ал.1 от Наредбата за рекламната и информационна дейност на територията на Община Бургас /НРИДТОБ/ се проведе заседание на определената със Заповед №235/25.01.2018г. на Кмета на Община Бургас и решение на Общински съвет – Бургас комисия в състав:
ПРЕДСЕДАТЕЛ: арх. Веселина Илиева – директор на дирекция „Устройство на територията” 	
ЧЛЕНОВЕ:
1. Златина Георгиева, директор на дирекция „Правно-нормативно обслужване”
2. Веселин Василев, директор на дирекция „Управление при кризи, обществен ред и сигурност”
3. Марияна Христова, главен експерт в дирекция „Икономика и стопански дейности”
4. инж.Юлия Данова, главен експерт в сектор „Техническа инфраструктура“ 
	Николай Дубаров, главен експерт „Художествено оформление“  в отдел „Озеленяване“,  със съвещателен глас;
	г-н Милчо Добрев, представляващ сдружение с обществено полезна дейност „Бургаска Асоциация за външна реклама“ с право на съвещателен глас, съгласно Заповед № 37/ 08.01.2016 г. на Кмета на Община Бургас;
	г-н Станимир Петров, представляващ сдружение „Черноморска Асоциация за външна реклама“ с право на съвещателен глас, съгласно заповед №921/20.04.2017г.
	и шестима общински съветници, определени с решение по т.4 на Протокол №34/  28.11.2017г., на Общински съвет Бургас, както следва:
5. Тодор Колев – общински съветник
6. Диян Димов– общински съветник 
7. Юлиян Станков – общински съветник
8. Милен Ненчев – общински съветник
9. Станимир Апостолов – общински съветник
10. Стоян Колев– общински съветник
От членовете на Комисията, на заседанието не присъстваха г-н Юлиян Станков и г-н Стоян Колев.

 След като председателят констатира, че е налице необходимия кворум, Комисията пристъпи към разглеждане на постъпилите заявления при следния дневен ред:

І. Във връзка с решение на Комисия реклама/Пр.№9/25.10.2018г./ е    представено становище Z-461/2/16.11.2018г. от дирекция “Устройство на територията“ за разполагане на рекламно-информационни елементи на позиция №Л-3.
ІI. Подадени заявления за издаване на разрешения за поставяне на информационно-указателни табели.
III. Подадени заявления за подновяване на издадени разрешения за поставяне на рекламно-информационни елементи на позиции от одобрената схема.
ІV. Подадени заявления за издаване на разрешения за поставяне на РИЕ в имоти-частна собственост.                      

По точка I.
	Комисията по реклама, разгледа представените експертни становища, свързани с възможността за разполагане на рекламно-информационни елементи/РИЕ/ тип „LED-екран“ на позиция т.L-3 от одобрената схема /съгласно Протокол-Решение №9 /25.10.2018г./. След като установи, че на позиция т.L-3 е възможно да се монтира РИЕ тип „LED-екран” и като взе предвид обстоятелството, че за позиция т.L-3 има постъпили няколко заявления, Комисията взе решение да продължи процедурата по реда на Наредбата за рекламната и информационната дейност на територията на Община Бургас/НРИДТОБ/, както и да изпрати копие от експертните становища до всички участници. След приключване на конкурса, класираният на първо място заявител ще изготви технически проект, съобразен с дадените указания и ще монтира на цитираната позиция, съгласно изискванията на чл.26 от НРИДТОБ, както и в изпълнение на  разпоредбите на чл.57 от ЗУТ. 
	На основание чл.31, ал.1 от НРИДТОБ, дружествата:
 „ВАЛЕМАР“ ЕООД, „ПАЛМС БУРГАС“ ООД, „ТАНЯ АРИСТИДОВА“ ЕООД, „КАКАФОНИЯ СОФИЯ“ ООД, „МАРТ МЕДИЯ“ ЕООД, „МЕТРОМЕДИЯ ТЕХНОЛОДЖИ“ ЕООД, МЕТРОМЕДИЯ ГРУП“ ЕООД, „НЮ СТАЙЛ 09“ ЕООД, ТИМ БИЛБОРД“ ЕООД и „МАКСКОМ КЕЙБЪЛ“ ЕООД, подали заявления за участие за позиция №L-3 следва  да направят предложение за размер на инвестиции в лева, за благоустройствени мероприятия на Община Бургас.
	Съгласно чл.31, ал.3 от Наредбата, предложението трябва да съдържа: номера на позицията, размера на инвестицията в български лева и подпис на заявителя. Размерът на предложението за инвестиции не може да бъде по-нисък от размера на месечната такса за съответния рекламен елемент. 
	Предложението следва да се подаде в срок до 18ч. на 15.01.2019г., включително, в запечатан, непрозрачен плик, с ненарушена цялост върху който е написано наименованието на заявителя и имената на представляващия, в Центъра за административно обслужване на граждани, в сградата на Община Бургас, ул. „Александровска” №26, гр. Бургас.
Краен срок за подаване на предложението – 15.01.2019г.


По точка II.
	1.Заявление вх.№70-00-8007/30.10.2018г. от „Модул“ЕООД за издаване на разрешение за поставяне информационно-указателна табела с  размери 1.2/1м., едностранна, неосветена върху изградено рекламно тяло по одобрения проект тип „Указател“ на бул. „Транспортна“. След разглеждане на заявлението и приложените документи, Комисията 
РЕШИ:
	Предлага на директор дирекция „Икономика и стопански дейности“ да издаде разрешение за поставяне на информационно-указателна табела с  размери 1.2/1м., едностранна, неосветена върху изградено рекламно тяло по одобрения проект тип „Указател“ на бул. „Транспортна“ за срок от 1/една/ година или до реализиране инвестиционно намерение на Община Бургас.

	2.Заявление вх.№70-00-8067/31.10.2018г. от „Хот-бар“ЕООД за издаване на разрешение за поставяне на 4 броя информационно-указателни табели с размери 0.70/1м., двустранни, неосветени на стълбове за ел. осветление на предложените позиции:
	1)На ул. „Константин Величков“;
	2)На бул. „Янко Комитов“;
	3)На бул. „Тракия“;
	4)На бул. „Димитър Димов“.
След разглеждане на заявлението и приложените документи, Комисията 
РЕШИ:
	Предлага на директор дирекция „Икономика и стопански дейности“ да издаде разрешение за поставяне на 4бр. ИУТ с размери 0.70/1м., двустранни, неосветени на стълбове за ел. осветление на предложените позиции:
	1)На ул. „Константин Величков“;
	2)На бул. „Янко Комитов“;
	3)На бул. „Тракия“;
	4)На бул. „Димитър Димов“.	Разрешението да се издаде със срок на  действие 1/една/ година или до реализиране инвестиционно намерение на Община Бургас.

	3.Заявление вх.№70-00-8452/13.11.2018г. от „Еуратек Ауто“ООД за подновяване на разрешение за поставяне на 5броя информационно-указателни табели, от 	които: 4броя с размери 0.70/1м., едностранни, неосветени на стълбове за ел. осветление и един брой с размери 0.40/1м., едностранна, несветена върху изградено рекламно тяло по одобрения проект тип „Указател“ на предложените позиции:
	1) В разделителната ивица на бул. „Тодор Александров“; 
	2) На бул. „Стефан Стамболов“, пред II РПУ; 
	3) На бул. „Стефан Стамболов“, преди АС „Зорница“ (УМБАЛ); 
	4) На път I-9(посока кв.Сарафово-ЦГЧ); 
	5)На път I-9(посока кв.Крайморие-ЦГЧ). След разглеждане на заявлението и приложените документи намира искането за основателно и дава положително становище за издаване на разрешение за поставяне на пет броя информационно-указателни табели на предложените от заявителя места за срок от 1/една/ година. Поставената от заявителя 1бр. ИУТ на бул. „Стефан Стамболов“, пред II РПУ/позиция №2/ е похабена и  следва да се приведе в добро състояние по отношение на своята чистота и функция, сигурност и безопасност, съгласно чл.2, т.2 от НРИДТОБ. Във връзка с изложеното, комисията по реклама 	
РЕШИ:
	Предлага на директор дирекция „Икономика и стопански дейности“ да издаде разрешение за поставяне на 5броя информационно-указателни табели, от 	които: 4броя с размери 0.70/1м., едностранни, неосветени на стълбове за ел. осветление и един брой с размери 0.40/1м., едностранна, несветена върху изградено рекламно тяло по одобрения проект тип „Указател“ на предложените позиции:
	1)В разделителната ивица на бул. „Тодор Александров“; 
	2)На бул. „Стефан Стамболов“, пред II РПУ; 
	3)На бул. „Стефан Стамболов“, преди АС „Зорница“ (УМБАЛ); 
	4)На път I-9(посока кв.Сарафово-ЦГЧ); 
	5)На път I-9(посока кв.Крайморие-ЦГЧ).
	ИУТ на бул. „Стефан Стамболов“, пред II РПУ/позиция №2/ да се приведе в добро състояние по отношение на своята чистота и функция, сигурност и безопасност, съгласно чл.2, т.2 от НРИДТОБ.	
	Разрешението да се издаде със срок на  действие 1/една/ година или до реализиране инвестиционно намерение на Община Бургас.

По точка III. 
	1.Заявление вх.№70-00-5914/31.07.2018г. от „Бургасцвет-90-Танев“ ЕООД за подновяване на:
	1) Разрешение №2376/21.11.2018г. за поставяне на РИЕ „Пиза“, с размери 4/3м., едностранен, неосветен бул. „Тодор Александров“, позиция №П-72/стар номер т.327/ от одобрената схема;
	2) Разрешение №2377/21.11.2018г. за поставяне на РИЕ „Пиза“, с размери 4/3м., едностранен, неосветен на път I-9/посока ЦГЧ-кв. Сарафово/, позиция №П-273/стар номер т.352/ от одобрената схема. След разглеждане на заявлението и приложените документи, Комисията 
РЕШИ:
Предлага на директор дирекция „Икономика и стопански дейности“ да издаде разрешение за поставяне на РИЕ „Пиза“, с размери 4/3м., едностранен, неосветен бул. „Тодор Александров“, позиция №П-72 от одобрената схема, с координати: X 4641048.06; Y 9584180.40; H 2.46 за срок от 3 (три) години или до реализиране на инвестиционно намерение на Община Бургас.
Предлага на директор дирекция „Икономика и стопански дейности“ да издаде разрешение за поставяне на РИЕ „Пиза“, с размери 4/3м., едностранен, неосветен на път I-9/посока ЦГЧ-кв. Сарафово/, позиция №П-273/стар номер т.352/ от одобрената схема, с координати: X 4646764.21; Y 9586101.46; H 3.48 за срок от 3 (три) години или до реализиране на инвестиционно намерение на Община Бургас.
Разрешението да се издаде след положително становище на експерт „Геодезия, архитектура и техническа инфраструктура“ към Община Бургас по приложеното конструктивно становище.

	2.Заявление вх.№70-00-7636/15.10.2018г. от „Билд“ЕООД за подновяване на разрешение №2396/17.01.2019г. за поставяне на рекламно-информационен елемент тип „Пиза“ с размери 4/3м., двустранен, осветен на бул. „Тодор Александров“, позиция №П-58 (стар номер т.326) от одобрената схема.След разглеждане на заявлението и приложените документи, Комисията 
РЕШИ:
Предлага на директор дирекция „Икономика и стопански дейности“ да издаде разрешение за поставяне на рекламно-информационен елемент тип „Пиза“ с размери 4/3м., двустранен, осветен на бул. „Тодор Александров“, позиция №П-58 от одобрената схема, с координати: X4640031.25; Y9583423.01; H2.53 за срок от три години или до реализиране инвестиционно намерение на Община Бургас.
Разрешението да се издаде след положително становище на експерт „Геодезия, архитектура и техническа инфраструктура“ към Община Бургас по приложеното конструктивно становище.

По точка IV. 
1. Заявление с вх.№70-00-8426/12.11.2018г. от „Сънфудс България“ ЕООД за подновяване на разрешение №2370/12.11.2018г. за поставяне на рекламно-информационни елементи/РИЕ/ тип „Пиза“ с размери 4/3м., двустранен, осветен от собствен източник на ел. енергия, на бул. „Никола Петков“, в границите на имот-частна собственост. След разглеждане на заявлението и приложените документи, Комисията
РЕШИ:
Предлага на директор дирекция „Икономика и стопански дейности“ да издаде разрешение за подновяване на разрешение №2370/12.11.2018г. за поставяне на РИЕ тип „Пиза“ с размери 4/3м., двустранен, осветен от собствен източник на ел. енергия, на бул. „Никола Петков“, в границите на имот-частна собственост.
	На основание чл. 32, ал.3, т.1 от НРИДТОБ, разрешението да се издаде със срок на действие 3/три/ години.
	Разрешението да се издаде след положително становище на експерт „ГАТИ“ към Община Бургас по приложения технически проект.

	2. Заявление вх.№70-00-8578/16.11.2018г. от „Айлин Бургас“ ЕООД за издаване на разрешение за поставяне на рекламно-информационен елемент /РИЕ/ - Фирмен надпис с размери 0.80/3м., едностранен, осветен от собствен източник на ел. енергия на западната външна стена на жилищна сграда с адрес: ул. „Цар Калоян“ №19. След разглеждане на заявлението и приложените документи, Комисията
РЕШИ:
Предлага на директор дирекция „Икономика и стопански дейности“ да издаде разрешение за поставяне на рекламно-информационен елемент - Фирмен надпис с размери 0.80/3м., едностранен, осветен от собствен източник на ел. енергия на западната външна стена на жилищна сграда с адрес: ул. „Цар Калоян“ №19. 
	На основание чл.32, ал.3, т.1 от НРИДТОБ, разрешението да се издаде със срок на действие до 15.11.2023г., съгласно приложеният договор за наем, сключен между „Айлин Бургас“ ЕООД и етажната собственост.

	3. Към заявление вх.№70-00-6632/03.09.2018г. от „Милиани“ ООД за издаване на разрешение за поставяне на 4бр. рекламно-информационни елементи на фасада на жилищна сграда с адрес: бул. „Демокрация“№54 е представена справка за наличие на етажна собственост на сграда с адрес: бул. „Демокрация“№54. От извършената проверка се установи, че към настоящия момент за сградата няма обособена собственост по реда на Закона за управление на етажната собственост, а същата се ползва в режим на етажна собственост. Във връзка с изложеното, по заявление вх.№70-00-6632/ 03.09.2018г. от „Милиани“ООД за издаване на разрешение за поставяне 4бр. рекламно-информационни елементи /РИЕ/ на фасада на жилищна сграда с адрес: бул. „Демокрация“№54, Комисията реши следното/Протокол №10/30.11.2018г./:
	Съгласно изискванията на чл.28, т.5 от НРИДТОБ и в изпълнение на разпоредбите указани в ЗУЕС, следва  да изберете и регистрирате  Вашата етажна собственост и да предоставите Протокол от проведено по същия ред Общо Събрание на етажната собственост с приложено съгласие на собствениците за поставяне на рекламни елементи по фасадата на сградата. След представяне на изискуемите документи Комисията по реклама ще преразгледа искането Ви.	

	4. Молба вх.№70-00-3758/5/28.11.2018г. от „Булконт“ ООД относно решение на КР от ПР.8/14.09.2018г./
След като комисията по реклама се запозна с изложеното в заявлението и след възникналите разисквания изразява следното становище:
	След извършване на строително-ремонтните дейности по проект  BG 161PO001-1.2.01-001 “Енергийно обновяване на българските домове“ по Оперативна програма „Регионално развитие“2007-2013 и Националната програма за енергийна ефективност на многофамилните жилищни сгради, жилищната сграда с адрес: бул. „Булаир“ №1 е изцяло обновена. Централното разположение на сградата обуславя наличие на симетрия в разполагането на рекламно-информационните елементи и постигане на единна реклама, чрез общо фасадно решение. За разполагането на рекламни съоръжения по фасадата на сградата не е уточнено дали има писмено указана възможност в споразумението сключено по Оперативната програма. В тази връзка, Комисията по реклама изисква:
	-Да се извърши проверка дали след приключване на дейностите по саниране на сградата, същата е въведена в експлоатация;
	-Указана ли е писмено възможността за разполагане на рекламно-информационни елементи по фасадата на сградата в сключения договор за саниране.
	След представяне на становища, комисията ще преразгледа заявлението.
Заседанието приключи в 14.45 часа.

